text: Koncert udsolgt på 52 sekunder
  29 oktober 2012 kl. 19.28
  En intim-koncert i Fængslet i Horsens med det danske band Nephew blev udsolgt på 52 sekunder. Det svarer til mere end fire billetter i sekundet.
  Nephew udgiver på fredag et længe ventet album, Hjertestarter. Og der er planlagt en turne i foråret. 
  Bl.a. med en intimkoncert for kun 210 tilhørere i fængslet i Horsens den 23. marts næste år.
  Nephew debuterede i 2000 - og fik deres store gennembrud i 2004. 
  Gruppen består af forsanger Simon Kvamm, guitaristen Kristian Riis, bassisten Kasper Toustrup, trommeslager Søren Arnholt og keyboardspiller René Munk Thalund.
  